साधुओं को तो सांसद न जाने कब से स्‍वादु, ढोंगी, कपटी, चरसी और न जाने क्‍या क्‍या कहते रहते हैं, कभी कभार एकाध साधु नारी शक्ति का स्‍वाद लेते हुए पकड़ा जाता है तो उसे पकड़ कर जेल में ठूंस दिया जाता है। जब भगवान के सीधे सच्‍चे प्रतिनिधि साधु के लिए ऐसे नियम सर्वमान्‍य हो सकते हैं तो सांसदों के लिए क्‍यों नहीं, क्‍या वे सृष्टि की परम सत्‍ता से भी ऊपर हैं। संसद को कोई भगवान या देवता तो चला नहीं रहे हैं। फिर सभी सांसदों की गारंटी क्‍यों ली जा रही है, एक को कुछ कहा जाता है, तो सब समवेत स्‍वर में गीत गाना शुरू कर देते हैं, बिना यह जाने कि इस प्रकार के गीतों की असलियत से अब जनता पूरी तरह वाकिफ हो चुकी है।